Yennayer yellan d tikli di lǧeṛa n cfawat, id d-icergen asigna n leqṛun, di ṭlam-nsen ifeǧǧeǧǧ amzun d ass n tlalit-is. Yeckentḍ-d di tecḍat n umezruy, yedduri-d tili-s akken aɣ-yeseḥdeṛ, ad d-yili d anagi ɣef tlilit-nneɣ. Ass-a neḍḥa-d nedduri tamuɣli nwiyaḍ, iɣ-yuɣalen d illeḍ iɣ-ismunedulen.
Tadṣa n wiyaḍ ma yella d uglan nneɣ, tameɣra i lǧiran, ma d cḍeḥ d ayla-nneɣ. Imi nneɣ, ma d tutlayin n wiyaḍ. Ass-a anida-yaɣ deg ugejdur n tlilit-nneɣ ? Nfareḥ i laɛwayed n wiyaḍ, tid-nneɣ nefka-ten d asfel izman inṭel-iten deg uẓekka n tatut. ɣas lfeṛḥ i medden yelha, maca yif-it mi ara d yek seg wexxam-nneɣ.
Nḥemmel mi ara n-tekkes tezdeg i ilefḍan, neckentiḍ deg wayen iɣ-ithuddun, nferreḥ i wid id d-aɣ-yesrun, teḍra yid-neɣ am wid yesudunen aḍu. Anezzi anenneḍ ad d-nuɣal s ayen inɣunfa, s ayen i neǧǧa, assen wa ad d-yettmuqul wa, amzun laɛmer nenṭiq.
Yennayer ur yelli kan d ayaziḍ, deg-s ahat telha tferett, tameṣaḍt d tedmert. yennayer d tililit-ik, d ass i ɣef ibnan leqrun, yella-yak d lsas, yella-yak d awal id d-yettwaksen si tsusmi, d ass-a ik-d-yeǧǧa yiḍeli, d cfawat id d-inesren i tatut.
Kker a yaqbayli xdem tameɣra, ur ttagad, ṣut at-id-yer wedrar. S ubernus ankkes cbaḥa i wedfel, s tqendurt n teqbayliyin aneslef , anzuzen tislit nwenẓar…
Aseggas ameggaz ayiqbayliyen d teqbayliyin.
kab_Latn kab_Latn kab_Latn kab_Latn kab_Latn kab_Latn